Tverrfjorden (Hammerfest)

Tverrfjorden (nordsamisk: Doaresvuotna ) er en fjordarm av Jøfjorden på øya Seiland i Hammerfest kommune i Finnmark. Fjorden har innløp ved Gammelværneset og strekker seg 2 kilometer nordøstover til den veiløse bygda Tverrfjord i botn av fjorden.

Fjorden er 60 meter på det dypeste, rundt halvveis inn i fjorden. Fjorden er omgitt av høye og bratte fjell. På nordsida ligger den 589 meter høye Veggen, mens Huefjellet litt sør for fjorden stiger til 721 meter over havet.

Referanser 

Fjorder i Hammerfest